
GOBIERNO Y PARLAMENTO HULANDES 
TA GARANTISA Dl NO OBSTACULISA 
INDEPENDENCIA Dl ARUBA 



Sr. Betico Croes, como hefe di un delegacion di Staten di Antillas, defendiendo e 
causa di Aruba den parlamento huiandes ariba 21 di September ultimo. 


Hecho Historico 

Ariba 21 di September 1978 den 
Parlamento Hulandes un hecho historico 
a tuma lugar ocasiona door di un dele- 
gacion di Staten di Antillas Hulandes. E 
delegacion aki encabeza pa miembro di 
Staten di Aruba, Sr. Betico Croes, y 
consistiendo ademas di Sres. Frans 
Figaroa di Aruba y Don Martina di 
Corsow a viáha pa Hulanda pa parti- 
cipa den e debatenan den Parlamento 
Hulandes encuanto ratificacion di un 
tratado di Naciones Unidas ariba dere- 
chonan civico y politico. Esaki ta un tra- 
tado hopi amplio cu ta duna tur pueblo 
na mundo e derecho pa stipula nan pro- 
pio destino politico, civico, social y 
cultural. Ademas ta stipula den e trata- 
do pa un pueblo determina su deseo 
politico. e esfuerzo di Naciones Uni- 
das mester ta pa trata di no kibra un 
entidad existente. 

E hecho historico ta cu esaki ta 
prome vez den historia di e Statuut di 
Reino cu un delegacion di Antillas Hu- 
landes, cu e iniciativa saliendo for di 
Aruba, a bai tuma parti den delibera- 
cionnan den Parlamento Hulandes to- 
cante leynan cu ta afecta Antillas y, 
pues, Aruba tambe. Realisando e im- 
portancia di e ratificacion di e tratado 
di Naciones Unidas, e fraccion di 
M.E.P. den Staten a tuma iniciativa pa 
propone un delegacion di Staten bai 


Hulanda pa tuma parti den e debate- 
nan y sopresivamente e partidonan cu ta 
forma e gobiemo di Antillas no a de- 
mostra interes pa manda ningun repre- 
sentante. Pues, e delegacion a keda for- 
ma pa miembronan di oposicion den 
Staten, Sres. Beuco Croes y Frans Figa- 
roa di Aruba y Sr. Don Martina di Cor- 
sow. 

Delegacion bon prepara 

E miembronan Arubano di e dele- 
gacion a bai bon prepara pz defende e 
causa di Aruba ya cu nan a manda un 
informe pa e parlamentarionan Hulan- 


des encuanto e lucha di Aruba y duran- 
te e reunion na Hulanda a entrega un 
mocion cu ta bisa cu ratificacion di e 
tratado door di Hulanda lo no stroba 
Aruba di obtene su independenc 
E peliger pa Aruba por logra su 
independencia tabata causa door di on 
documento di MinLstro pa Asuntonan 
Antillano, Sr. A. v/d Stee, dirigi na e 
parlamento Hulandes cu ta bisa, basa 
ariba e tratado di N.U., cu Gobiemo 
Hulandes lo no coopera pa duna sobe- 
rania na un parti di e Reino Hulandes 
contra e voluntad di e otro partinan di 
Reino. 

(cont. rlbi p«S. 8) 

GOBIERNO INSULAR TA ANUNCIA PROYECTO 
DI FLS. 10.000.000. PA AEROPUERTO DI ARUBA 


Na principio di October 1978 di- 
putado Daniel Leo a regresa for di Hu- 
landa na unda ela presenta na gobierno 
hulandes pa financiamento un ambicio- 
so proyecto pa mehora e facilidadnan di 
trafico aereo di e aeropuerto interna- 
cional di Aruba. Diputado Leo a trece e 
grato noticia cu Huianda a bai di acuer- 
do en principio cu e proyecto aki di 10 
millon florin Antillano cual despues di 
ta cla den 24 luna lo converti e aero- 
puerto di Aruba den esun di mas mo- 
derno di Caribe. 

E proyecto pa e aeropuerto ta con- 
sisti di 10 diferente trabownan y adqui- 
sicion di aparatonan. Esunnan mas im- 
portante ta lo siguiente: 

1. Compra y instalacion di sistema 
ILS (Instrument Landing Sys- 
tem). 

2. Compra y instalacion di D.M.E. 
(Distance Measuring Equipment) 

3. Compra y instalacion di Radar 
cu un alcanse di 200 milla. 

4. Construccion di edificio di dos 
piso pa e Radar. 

5. Compra y instalacion di cable- 
nan bao di terra pa maneho y 
telecomunicacion pa e ILS, 
D.M.E. y Radar. 

6. Compra y instalacion di un sis- 
tema pa “flight plan proces- 
sing” y “Strip printing”. 

7. Entrenamento pa personal. 
Considerando cu durante e 10 
ultimo añanan e trafico aereo 
pa y for di Aruba a crece cu mas 
di 146 °/o, instalacion di e apa- 
ratonan di trafico aereo ta indes- 
pensable pa mantencion di segu- 
ridad di trafico aereo y pa ase- 
gura cu trafico aereo lo sigui 
funciona rapido y na ordu. 

Un otro consideracion di gran im- 
portancia pa modernisa e aparatonan 
pa trafico aereo ta e hecho cu Aruba ta 
depende pa un gran parti for di turismo 
y cu mayoria di e turistanan ta yega cu 
avion. Pa e motibo aki ta absolutamente 
necesario pa Aruba tin un sistema di se- 
guridad pa trafico aereo cu ta indepen- 


diente, sigur y confiable. 

Bao di e sistema actual Aruba ta 
depende mucho di e sistema di control 
estableci na Corsow y cada vez cu tin 
problemanan na e centro di control na 
Corsow, Aruba ta wordu perhudica. 
Aña pasa nos toren di control a procesa 
mas di 21.000 vuelonan na e aeropuerto 
di Aruba y cu un aumento averahe di 
trafico cu 11.7 °/o pa aña, ta ser spera 
cu e trafico di avion pa y for di Aruba lo 
redobla den ocho aña. 

Ademas, e Radar cu a wordu instala 
na Corsow na 1976 tin varios limitacion- 


nan y nunca Aruba a haya ningun ven- 
taha for di e instalacion aki. Pa por eli- 
mina tur e desventahanan cu Aruba ta 
enfrenta cunele actualmente, pues, ta 
necesario pa Aruba tin su propio radar 
cual ta ofrece e siguiente ventahanan: 

1. Aplicacion mas eficiente, positi- 
vo y sigur di e reglanan prescribi door di 
I.C.A.O. (Organisacion Intemacional di 
Aviacion Civil). 

2. Menos dependiente di e sistema 
di control na Corsow. 

3. Duna asistencia na pilotonan den 
navegacion principalmente den mal tem- 
po. 

4. Aumento di capacidad pa proce- 
sa vuelonan. 

5. Duna asistencia cu accionnan di 


busqueda y rescate. 

6. Asisti Servicio Meteorologico cu 
informacionnan durante disturbionan 
den atmosfera. 

E proyecto pa modernisa y amplia 
e sistema di control pa trafico aereo na 
Aruba ta un otro prueba di e vision pa 
futuro pa parti di Gobiemo Insular pa 
asegura cu nos turismo lo sigui crece sin 
ningun obstaculo den caminda. Despues 
cu tur e instalacionnan ta cla, e aero- 
puerto internacional di Aruba lo ta “up- 
to-date” pa e proximo diez añanan. 


AEROPUERTO Dl 
ARUBA TA HABRI 
24 ORA PA DIA 
PA TRAFICO AEREO 

Den pasado varios bes Aruba su co- 
municacion aereo a encontra cu bastan- 
te problema pa motibo cu aeropuerto 
di Amba tabata autorisa p’a keda habri 
solamente cierto oranan di dia, o mihor 
bisa di 6’or di mainta pa 12’or di 
anochi cual naturalmente hopi bes taba- 
ta basta perhudicable pa turismo di nos 
isla. 

T’asina cu den pasado na varios 
ocacion tanto diputado di aeropuerto, 

(cont. ilba pmg. 6) 



Den 24 luna di tempo e aeropuerto di Aruba lo bira esun di mas moderno den Cari- 
be despues cu wordu instaia akinan entre otro, aparatonan di radar y instrument 
ianding system (ILS). Esaki td un proyecto di Gobierno insuiar di 10 miiiion flo- 
rin pa mehora e faciiidadnan di tra fico aereo cu lo wordu financia door di Huianda. 

CARETERANAN PRINCIPAL 
DlSABANETAA 
WORDERECONSTRUI 



E seccion di e caretera principai cu ta pasa door di Savaneta a worde compieta 
reconstrui y a keda inaugura ariba 11 di October ultimo door di diputado Roland 
Lacley miembro di Staten, Sr. Efrain de Kort. 


Den e ultimo tres añanan aki, Gobierno 
Insular a hiba un campaña intensivo pa 
construi, reconstrui y recap carreteranan 
den tur skina di Aruba. Constantemente 
nos por a lesa y mira den prensa local 
apertura di un of otro carretera. Depar- 
tamento di Obras Publicas tabatin nan 
man yen di trabao. Den hopi ocasion, 
debi na e tantisimo trabao cu tin pa 
haci, compania nan particular a worde 
encarga cu e trabao. Tambe, debi na e 
cantidad limita di equiponan pisa, e 
trabao mester a pasa di distrito pa dis- 
trito. E ultimo careteranan cu a wor- 
de construi ta na San Nicolas. 

Y awor e tumo a toca Sabaneta. 

Un di e carreteranan na Sabaneta cu 
tabata den bastante mal condicion 
ta e curva dilanti di De Cuba Slagerij 
na carretera principai. Tambe e tabata 
crea un peliger pa e trafico, debi na e 
hecho cu chofernan tabata hala na 
banda robez pa preveni pa no dal den 
buraco. Gobierno Insular, mirando e 
peliger, a duna preferencia na recon- 
struccion di e curva y carretera aki. 
Pero, prome cu e reconstruccion aki 
tuma lugar, mester drecha e carre- 
tera secundarionan pa por dirigi e 
trafico pa ey nan. 


E recap aki a costa gobierno fls. 
64.364,-, y ta encera e entrada banda 
di dokter di Sabaneta y Gen. Mayor de 
Bruynewijk, pasa full patras y sali banda 
di Sabaneta Servicenter. 

Na momento cu e recap aki a termina, 
e carretera principal a worde sera pa 
reconstruccion. 

Debi na e mal estado, e carretera mes- 
ter a worde reconstrui completamente 
di Arubiana Prints te pabao di dokter 
di Sabaneta. E trabao aki, cu a tuma 
mas o menos 4 luna pa ser completa a 
costa Gobierno F. 150.000,-. Cu otro 
palabra, un inversion di fls. 214,364,- 
a ser hasi den Sabaneta na carretera den 
un termino sumamente cortico. 


Luz di Trafico 

Awor cu e carretera principal a ser com- 
pleta, Gobiemo Insular a dicidi alavez 
di laga instala luznan di trafico dilanti 
di oficina di dokter di Sabaneta. Manera 
ta conoci, esaki ta e sitio na unda tur e 
muchanan di school cu ta biba panord 
di Sabaneta ta cmza. 

Cu e luznan di trafico aki den funcion, 
nos muchanan di school ta garantiza di 
un mayor seguridad. Ya pa varios aña 
caba tin luznan similar di trafico dilanti 
di school na Pos Chiquito. 

Rooi Kochi - Jaraweg 
Cu terminacicn di construccion di e 
carretera secundario, y esun principal 
cu luznan di trafico, ainda tin mas tra- 
bao pa ser haci den Sabaneta y vecin- 
dario. Aña pasa Gobiemo a cuminza pa 
recap e carretera di Noord Cura Cabai 
pa Brasil y Mabon. Esaki ya a worde 
termina, y awor Gobierno ta bai conti- 
nua esaki. Prome cu fin di aña ainda, lo 
continua pa recap e carretera di Mabon 
pa Rooi Kochi, Seroe Alejandro, y 
Jaraweg. Tambe algun camina chiquito 
cu ta conecta na esakinan lo worde dre- 
cha. E costo di esaki lo ta alrededor di 
fls. 100.000,-. Cu otro palabra, Gobier- 
no Insular a inverti na 1978 den Saba- 
neta y vecindario casi 400 mil florin na 
carretera. 



Na ocasion di inauguracion di e caretera reconstrui na Savaneta ariba 1 7 di October 
uitimo, a dirigi palabra, entre otro, miembro di Staten, Sr. Efrain de Kort. 





4 


"ARUBA" 


NOVEMBER 1978 


ARUBA A HAYA SU 
PROPIO 
INSTITUTO DI 
CULTURA 

Gobiemo di Aruba conciente di 
nan trabao y obligacion pa mantene nos 
cultura, a cuminsa cu Instituto di Cul- 
tura pa Aruba. 

Senor Hubert Booi kende antes 
tabata traha na e departamento pa cul- 
tura y educacion di Gobierno Central, a 
worde nombra como hefe di e instituto 
aki. 

Señor Booi, ta un persona conoci 
ariba tereno di cultura y tin un bon co- 
nocimento di e cultura di Aruba y ta 
componista di varios cancionnan y escri- 
tor di hopi trabaonan literatorio y poe- 
manan. 

E idea pa a cuminsa cu e Instituto 
aki ta pa mantene y stimula nos propio 
cultura, ya cu nos ta buscando nos in- 
dependencia. 

E instituto tin como tarea pa promove e 
cultura Arubano y e instituto lo mante- 
ne lasonan cu otro instancianan den nos 
comunidad, pa intercambio cultural cu 
otro paisnan. 

E instituto aki a worde establece 
den e edificio caminda hospital San Pe- 
dro tabata y ta un iugar sumamente 
ideal pa esaki. Asina e kapel di e hospi- 
tal bieuw por worde usa pa presenta- 
cionnan musical pa e coro di e Insti- 
tuto pa cultura bao direccion di e 
director di Arubaanse Muziekschoci, 
señor Efraki Coutinho. E jardin di e 
instituto tin hopi matanan di fmta y 
flor cu plachinan conteniendo nan 
nombernan exacto na papiamento y 
latin, pa trece e aspecto biologico. 

Entre otro tin plannan pa percura 
pa programmanan cultural na radio y 
television, exposicionnan y un di e 
prome actividadnan lo bai ta e “Feria 
Popular di Artesania”, cual lo tuma 
lugar november proximo en coopera- 
cion cu toeristenburo. 

Dia 30 di september pasa diputa- 
do di cultura señor Nel Oduber, a 
inaugura e instituto aki oficialmente, 
sperando cu pueblo di Aruba lo coo- 
pera pa stiumla nos cultura mas y mas, 
cual ta di suma importancia pa e futuro 
independencia di nos isla. 



Ariba 30 di September ultimo diputado di cultura, Sr. Nel Oduber a inaugura Insti- 
tuto di Cultura cual ta situa den e edificio di hospital bieuw. E tarea principat di e 
instituto cu Sr. Huber Booi como hefe (na palabra ariba e grafico) ta pa promove 
culturay mantene lasonan cultural cu otro instancianan naAruba. 



Den oficina di Sr. H. Booi na e Instituto di Cultura tin varios obranan di artesania y 
artefactonan tipico di Aruba. E escudo di Aruba y bandera (no ta aparece ariba gra- 
fico) tambe tayuda dorna e oficina di Sr. Booi. 

ARUBA LO HAYA DOS CENTRO MEDICO 
NOBO ESUN NA PARADERA 
YA TA DEN USO 


Despues cu den pasado mediconan 
di Paradera mester a usa diferente edifi- 
cionan, e.o. casnan como consultorio, e 
Gobierno Insular a mira e necesidad pa a 
laga construi un Policlinica na Paradera. 

Na principio di anja pasa nan a cu- 
minsa cu construccion di e edificio aki y 
e tin un costo total di 100.240,- florin. 

E policlinica aki ta consisti di un 
sala di espera, dos banjo, un botica,un 
lugar pa e medico y uno pa un asistente. 
Tambe tin un koffie kamer, berghok y 
un sitio pa e sirviente. 

E edificio a worde construi ariba un 
superficie di 122 metro cuadra. Paradera 
a haya un policlinica moderno, airecon- 
diciona y ta situa centrico. 

Ariba 10 di mei diputado Daniel 
Leo a habri e policlinica nobo na Para- 
dera oficialmente. 

Gobiemo di Aruba den su afan pa 
mehora e servicio medico ariba nos isla, 
ta mira apertura di ePolidinicaaki cu 
gran satisfaccion. 

San Nicolas lo haya un centro medico 
modemo y bon equipa. 

Den pasado Gobiernonan Insular a 
priminti varios bes, especialmente du- 

nzzrzrz — 

AEROPUERTO DI ARUBA_ 

Señor Daniel Leo comc gobemador di 
Aruba mester a enterveni pa aeropuerto 
di Amba a keda habri despues di 12’or, 
pa avionnan charter por a aterisa akinan. 

Esaki naturalmente por tabata 
deplorable pa e turismo di Amba y go- 
bierno di Amba mirando esaki a dicidi 
cu entrante prome di juni 1978, e 
aeropuerto Intemacional di Amba lo 
keda habri 24 ora pa dia. 

Cu e paso aki Gobiemo di Amba ta 
stimula tratico aereo, pasobra e aero- 
puerto di Aruba ta bira mas atractivo ya 
cu avionnan desde e lecha ariba men- 
ciona por baha akinan ki ora cu ta di 
dia of di anochi sin problema. 

Gobiemo di Amba a percura pa 
tin diferente controladornan, kende- 
nan a sigui un curso y ta completa- 



E policllnlca nobo y moderno na Paradera cual a keda Inaugura ariba 10 di Mei ul - 
timo doordi diputado di saiubridad pubiico, Sr. Daniel Leo. 


rante campanjanan electoral cu San Ni- 
colas lo haya un centro medico, pero 
esaki no a worde realisa pa ningun di e 
gobiernonan anterior. 

Cuanto personanan biba na San 
Nicolas mester worde transporta tena 
Dr. Horacio Oduber Hospital pa worde 
trata, incluyendo e distancia bastante 
largo y cu posibilidadnan fatal. Mayo- 


mente prepara pa haci e trabao aki. 

Sr. Michael Nicolaas, hefe di 
aeropuerto, a declara tambe cu pron- 
to e aeropuerto di Amba lo haya 
un seccion nobo cual lo ta un ofi- 
cina di informacion pa vuelo (flight 
information office). Den e oficina aki 
pilotonan lo haya tur clase di infor- 
macion tocante e vuelo cu nan ta pla- 
nea y lo por prepara nan plan di vuelo 
den e oficina nobo. Lo tin den e ofi- 
cina di informacion pa vuelo, aparato- 
nan di Telex cu lo ta comunica cu otro 
centronan di control di aviacion p’asina 
aeropuerto di Amba por obtene dato- 
nan importante pa e pilotonan. E sis- 
tema aki ta di acuerdo cu reglanan In- 
temational y e manera actuai na unda e 
piloto ta obtene su informacion den e 
toren di control lo worde descontinua. 


ria di mediconan especialista tin nan 
consultorio principal na hospital o den 
bicendario di Oranjestad y esakinan ta 
h°Pi deplorable pa e habitantenan di 
San Nicolas y bicendario y pa e motibo 
aki mes hopi a haya nan imposibilita 
pa a bin te na playa pa a bishita un es- 
pecialista. 

E centro medico aki ta situa arida e 
terreno meimei di Bernhardstraat y Pas- 
toor Hendrikstraat y tin un grandura di 
650 metro cuadra y alavez tin suficien- 
te espacio pa estaciona autonan. 

E suma total di constmccion ta 
fl. 793.000,- co-financiamento di e 
edificio cu en total lo costa fl. 
1.084.112,50 ta bini for di bijzonder 
fonds (Nederlandse Ontwikkelingshulp). 

Den e centro medico aki lo tin fa- 
cilidadnan pa E.H.B.O., un laboratorio, 
lugar pa intemista, especialista, gine- 
cologo, dermatologo, oculista, pedria- 
ta, especialista pa garganta, nanishi y 
orea (K.N.O.), neurologo y dentista. 
Tambe lo bai tin facilidadnan pa dos 
medico general, asistentenan y lugar pa 
tratamento den promer instancia. 

Cuido social y famia planea tambe 
Io haya un espacio den e centro medico 
pa asina ofrece mihor servicio na e pue- 
blo di San Nicolas y bicendario. 







"ARUBA" 


NOVEMBER 1978 


Parlamentario Hulandes 

SR. BETICO CROES A COSE 

PARLAMENT 


Exito Importante 

Despues di e deliberacionnan den 
Pariamento Hulandes encuanto e rati- 
Ticacion di e tratado di Naciones Uni- 
das ariba derechonan politico, civico, 
cultural y social, e parlamentario Hu 
iandes, Dr. Hendrik J.G. Waltmans 
(sociologo) di e partido P.P.R. a ex- 
presa den un entrevista cu e periodis- 
ta Hulandes, Sr. Jan Schinkelshoek 
cu Sr. Betico Croes a cosecha un exito 
importante na e ocaaion ey. 

Dr. Waltmans ta basa su opinion 
ariba e puntonan cu Sr. Betico Croes 
a logra gana pa Aruba durante e deli- 
beracionnan en cuestion na cuai Sr. 
Croes a participa, ariba e siguiente dos 
puntonap: 

1. Ministro A.v/d Stee a declara na 
nomber di Gobierno Hulandes cu tur 
posibilldadnan pa un futuro estatai pa 
Antlllas Hulandes - hasta independencia 
pa Amba • ta habri: 

2. Pa medlo di un mocion Tweede 
Kamer dl Hulanda a determina cu hen- 
ter e asunto dl Antillas Hulandes ta ha- 
bri, y cu ta despues di e deliberacion 
den e grupo di trabao di Reino deci- 
sionnan encuanto e destino di Aruba y 
e otro isJanan lo worde tuma. 

Manera Dr. Waitmans a expresa 
den e entrevista: “Ta ken por sigui 
insisti cu esakinan no ta puntonan di 
exito pa Aruba y Betico Croes?” 

Tur Posibilidadnan Habri 

Dr. WaJtmans ta sigui splica su opi- 
nion cu -e siguiente palabranan: “Locual 
Betico Croes a logra ta cu awor cu Hu- 
landa a ratifica e tratado di Naciones 
Unidas ningun hende por bisa cu esaki 
ta nlfica cu e seis islanan di Antillas 
Hulandes mester keda hunto cueste 
loque cueste den e forma cu nan ta 
traha hunto desde e realisacion di e Sta- 
tuut na 1951. Si e integridad territorial 


di Antillas lo worde mantene ta depen- 
de di e decisionnan cu lo ser tuma des- 
pues di e deliberacionnan den e grupo 
di trabao. E tratado di Naciones Uni- 
das no ta stroba ningun arreglo, ni 
estatal, ni institucional”. 

Segun Dr. Waltmans locual ta hopi 
importante den e logro di Sr. Betico 
Croes ta cu no obstante e hecho cu 
tur fraccionnan den Pariamento Hu- 
landes ta di opinion cu e islanan di An- 
tillas Hulandes mester keda hunto a de- 
clara categoricamente cu tur posibilidad- 
nan ta keda habri - hasta independencia 
pa Aruba. Y locual ta duna e decla- 
racion aki mas peso ainda, segun Dr. 
Waltmans, ta cu ela wordu haci den 
presencia di cinco ministros, inclu- 
yendo Ministro Presidente van Agt. 



Durante tratamento de e tratado di 
Nociones Unidas encuanto derechonan 
poiitico y civii den pariamento huian- 
des, ariba 21 di September uitimo Sr. 
Betico Croes, como miembro di un 
de/egacion di Staten, a logra obtene e 
garantia cu Huianda lo no stroba Aruba 
den su lucha pa independencia. 

Hulanda no tin Preferencia 

Mas aleuw Dr. Waltmans ta splica 
cu Hulanda kier demostra di no ta 


mustra preferencia pa ningun instancia 
y ,no ta partidario di antemano pa nin- 
gun solucion particular. Segun e parla- 
mentario Hulandes e grupo di trabao di 
Reino mester traha sin ningun influencia 
y lo unico cu Hulanda por prefera ta cu 
e seis islanan por forma lasonan cu otro 
ariba un base voluntario. E ta bisa cu si 
acaso e islanan ta bai di acuerdo cu cada 
uno mester bira independiente, anto e 
ora ey Hulanda no tin voz mas; Antillas 
mes a determina su propio destino y no 
Hulanda. 

Derecho di Autodeterminacion 

Cu Aruba tin derecho ariba auto- 
determinacion, den opinion di Dr. Walt- 
mans, casi no tin duda, pasobra e trata- 
do di Naciones Unidas ta duna tur pue- 
blonan e derecho pa determina den tur 
libertad nan propio status politico. Pero, 
esaki, segun Dr. Waltmans, no mester 
bai automaticamente den direccion di 
independencia y separacion. 

Di acuerdo cu Dr. Waltmans e dere- 
cho di autodeterminacion tin un banda 
interno y un banda extemo. Esun in- 
temo ta encerra e derecho pa scohe e 
forma di gobemacion cu e pueblo mes 
ta desea, e derecho pa goberna bo mes 
y no door di un potencia di afor, e 
derecho di cada pueblo ariba e rique- 
zanan den su terra y pa sigui su exis- 
tencia independientemente. 

E banda extemo ta e derecho pa 
cada pueblo forma su propio estado, 
por ehemplo, door di separacion. Se- 
gun Dr. Waltmans si Aruba ta bisa cu 
e derecho di autodeterminacion ta mes- 
cos cu separacion, anto esey ta un pun- 
to di bista politico. 

Den opinion di e Pariamentario 
Hulandes, politicamente y moralmente 
Aruba tin derecho ariba autodetermi- 
nacion. Den añanan cincuenta e espe- 
ranzanan aki a worde crea oficialmente 
door di Hulanda. Pero den e Statuut no 

ta afirma den entrevista: 

CHA EXITO PA ARUBA DEN 
O HULANDES 


tin nada di esaki y pa e motibo aki Dr. 
Waltmans ta bisa cu e Statuut a worde 
impone ariba e Arubianonan contra nan 
voluntad. Pero esaki ta nifica cu ainda 
Aruba por eherce su derecho di auto- 
determinacion pasobra nunca ela ban- 
dona esaki. Specificamente e parla- 
mentario ta bisa cu Aruba tin e derecho 
aki te na e momento cu Naciones Uni- 
das reconoce e estado independiente di 
Antillas. Despues di esaki no por cambia 
e fronteranan mas. 


Principio di No-Disrupcion 


Ariba 21 di September ultimo, Sr. Betico Croes, como miembro di Staten di Antll- 
/as, a comproba den Parlamento Huiandes cu Aruba tin e derecho di autodetermina- 
cion igua / cu tur otro pueblonan na mundo. 


Dr. Waitmans tambe ta splica den e 
entrevista kiko tabata e motibonan tras 
di e principio di no-disrupcion di Na- 
ciones Unidas. E principio semper a 
wordu aplica ariba situacionnan colo- 
nial na unda despues di e declaracion 
di independencia di un ex-colonia, 
ningun instancia no por mishi cu e 
fronteranan mas di e pais nobo. 

Antillas no ta Independiente 

E hecho cu varios pariamentario- 
nan Hulandes ta entremete den asunto- 
nan di Antillas, segun Dr. Waltmans, 
ta demostra cu Antillas Hulandes, pues, 


no ta completamente independiente 
ainda. Formalmente Antillas no ta colo- 
nia di Huianda pasobra nan tin goberna- 
cion propio, pero tampoco Antillas Hu- 
landes tin independencia completo. 

Dr. Waltmans ta splica ademas cu 
Antillas Hulandes ta para entre decolo- 
nisacion y independencia. Esaki kier 
meen cu mientras e Statuut y e consti- 
tucion di Reino Hulandes ta valido, An- 
tillas ta existi como un union. Asina cu 
e relacion estatal ta wordu termina y 
Naciones Unidas no a reconoce ainda un 


estado Antillano uni independiente, 
cada isla ta liber pa sigui su propio ca- 
minda. Esaki tambe ta duna Aruba e 
espacio pa busca su independencia. Pero 
na e momento aki, Dr. Waltmans ta si- 
gui relata, no tin nada flho ainda pa fu- 
turo. 

Cada isla ta Soberano 

E punto di salida di Dr. Waltmans 
ta cu e islanan ta soberano. “Esey ta 
nifica”, asina e ta clarifica, “un auto- 
nomia total den gobemacion propio.” 
Esaki, segun e parlamentario, no ta 
exdui cu por existi formanan volun- 
tario di cooperacion entre e islanan. 

Dr. Waltmans kende tin un vision 
hopi daro ariba e futuro estatal di 
Aruba y e otro islanan di Antillas, ta 
declara cu si acaso e islanan di Antillas 
cu lo participa den e grupo di trabao no 
por yega na un acuerdo, anto e ora ey 
no tin nada pa stroba Aruba pa pro- 
clama su independencia unilateralmente. 
Segun e pariamentario Hulandes, Hulan- 
da lo mester aserca un declaracion di 
independencia pa parti di Aruba caute- 
losamente y delicadamente. E ta bisa cu 
e Arubianonan y tampoco e hendenan 
(Cont. riba pag. 8) 


Sres. Betico Croes y Frans Figaroa, miembronan di Staten pa Aruba, ariba 21 di 
September presente den pariamento hulandes pa defende e causa di Aruba. 

I GOBIERNO Y PARLAMENTO. 

i (cont. di pag. 1) I 

Den su elocuente discurso na e 
ocasion aki, Sr. Betico Croes, como 
portavoz di e delegacion, a relata hen- 
ter e historia di e iucha di e pueblo di 
Aruba cu ta bai bek te cu aña 1930, 
mencionando e union di e pueblo y e 
varios mocionnan acepta den pasado 
tanto den Eilandsraad di Aruba como 
den Staten di Antillas reconociendo e 
derecho di autodeterminacion di Aruba. 
Tambe ela menciona cu Hulanda a re- 
conoce e derecho aki di Aruba na aña- 
nan 1947 y 1948 durante e conferencia 
di mesa redonda. 

Encuanto e documento entrega 
door di Ministro v/d Stee na e paria- 
mento Hulandes, Sr. Betico Croes a 
remarca cu tin dos error den esaki di 
cuai e prome ta e comparacion di Aruba 
cu Nieuw Guinea. Esaki, segun Sr. 
£roes no ta realistico, pasobra nunca 
Nieuw Guinea a exigi independencia y 
pidi derecho di autodeterminacion. 

E olro error ta cu Gobierno Hu- 
landes a usa solamente un parti di e 
principio di no-disrupcion di Naciones 
Unidas, resolucion no. 1514, den su 
documento y no a referi na resolu- 
cion no. 2625 cu ta bisa cu e princi- 
pio di no-disrupcion ta aplicable so- 
lamente pa paisnan soberano y inde- 
pendiente. Sr. Croes a menciona cu 
Antillas no ta independiente y cu Hu- 
landa mester tene cuenta tambe cu e 
historia di Aruba. 

Gobiemo Prematuro 

Seguidamente e otro parlamenta- 
rionan Hulandes a remarca cu Ministro 
v/d Stee t&bata mucho prematuro cu e 
pasada den e documento cu ta bisa 
cu Gobierno Hulandes lo no coopera pa 
duna soberania na Aruba. Tambe nan a 
bisa cu no por compara Aruba cu Nieuw 
Guinea.- Ademas, nan a trece padilanti 
tambe cu tin un protocol di Willcmstad 
firma ariba 20 di April 1978 na cual 
ocasion Ministro v/d Stee a declara cu 
tur posibilidad, incluyendo independen- 
cia di Aruba, ta keda habri pa discusion. 
Despues di e clarificacion aki, Ministro 
v/d Stee a retira e pasada en cuestion for 
di e documento di gobiemo Hulandes. 


Garantia pa Amba 

Tanto e parlamentarionan como go- 
biemo Hulandes a bai mas aleuw ainda 
door di duna e garantia cu e ratificacion 
di e tratado di Naciones Unidas lo no 
stroba Arrba di realisa su independen- 
cia. Nan a enfatisa esaki bisando cu nan 
lo no pcne ningun piedra den caminda 
di e pueblo di Amba si e pueblo kier 
realisa su independencia. 

E fraccionnan den parlamento Hu- 
landes a declara, sinembargo, cu ya cu 
tin un protocol di Willemstad, pa no an- 
ticipa e desaroyonan aki y pa laga e 
gmpo di trabao di Reino traha pa mira 
si e deseo di Aruba por wordu realisa di 
acuerdo cu derechonan intemacional pa 
yega na un forma supra-nacional institu- 
cionalisa di cooperacion cu e otro isla- 
nan. Despues di a tende e palabranan 
aki, pues, e delegacion a dicidi di hala 
atras su mocion considerando cu e ga- 
rantia a wordu duna cu ratificacion di e 
tratado lo no forma obstaculo pa Aruba. 

Mocion General Acepta 

Na final di e deliberacionnan e par- 
lamentarionan Hulandes a formula un 
mocion general cu ta bisa cu despues di 
a tende e deliberacionnan, nan ta di opi- 
nion cu ta di sumo importancia pa rati- 
fica e tratadonan en cuestion; a scucha 
e deliberacionnan encuanto autodeter- 
minacion, ta expresa su opinion cu 
aceptacion di articulo no. 1 di e tratado- 
nan aki ningun momento por anticipa e 
trabaonan di e gmpo di trabao di Reino 
cu ta trata e sistema huridico nobo di 
Reino Hulandes y cu tur e partinan cu 
ta forma e Reino Hulandes (y ariba in- 
sistencia di e delegacion e pariamenta- 
rionan a clarifica cu tur isla ta inclui) lo 
wordu treci den e deliberacionnan y lo 
participa den e decisionnan. 

Door di actua, pues, pa parti di e 
fraccion di ME.P. den Staten awor 
Amba a obtene e garantia for di Hu- 
landa cu ningun obstaculo lo wordu 
poni den caminda pa Amba por realisa 
su independencia. E delegacion di Par- 
lamento di Amba lo haci tur esfuerzo 
pa pone e gmpo di trabao funciona y 
pa yega na un forma institucionalisa di 
cooperacion cu e otro islanan di An- 
tiilas. 


PARLAMENTARIO HULANDES.. 

(cont. di pag. 7) ■ 

di e otro islanan no mester worde casti- 
ga pasobra nan kier ta independiente. 

Ayudo mester Continua 
Tocante e posicion di Hulanda, Dr. 
Waltmans ta di opinion cu Hulanda no 
mester sigui mantene relacionnan espe- 
cial cu e islanan, pero lo maximo e pues- 
to di un amigo especial. Tambe Hulanda 
mester sigui duna ayudo pa desaroyo, 
segun e parlamentario, ya cu Hulanda 
por wel di paga bek algo na e islanan cu 
Hulanda a ex.plota asina tanto tempo 
largo. 

Den e asunto di defensa pa 
Antillas, Dr.Waltmans ta sinti cu e 
ehersito, marina y fuerza aerea cu 
Hulanda tin, nan no por ni defen- 
de Hulanda adecuadamente y ta ri- 
diculo, pues, pa pensa cu Hulanda 
por defende Antillas. 

Comunidad Caribense 
Finalmente e parlamentario ta 
bisa den e entrevista cu e ta consi- 
dera un comunidad Caribense como 
e mehor solucion pa cu e futuro 
estatal di Antillas. Pero e ta admiti, 
sinembargo, cu e ta falta imagina- 
cion con por trece ariba un base comun 
tur e difórente islanan, cu diferente po- 
blacion, diferente idioma, diferente 
cultura, diferente decendencia y dife 
rente nivel di desaroyo. 

Te asina leuw, e entrevista cu e 
Pariamentario Hulandes, Dr. Hendrik 
J.G. Waltmans. 


SR. EFRAINDE KORT 
A REGRESA PA 
SET UP BANCO 
Dl GOBIERNO 

Dia 1 di juli a regresa Aruba, des- 
pues di un permanencia di 4 luna na 
Colombia, Sr. Efrain M. de Kort, Hefe 
di Servicio Informativo di Gobierno y 
alavez miembro di Staten di ME.P. Sr. 
de Kort a worde manda Colombia pa 
Gobiemo di Aruba pa haci un estudio 
bancario y alavez accumula experien- 
cia cu nos ta carese di dje na Aruba. 

E intension di Gobiemo Insular 

(cont. rlb. pag. 9) 

I (cont. di pag. 8) 

■ SR. EFRAIN DE KORT__ ' 

ta di cuminsa e aña entrante cu un 
banco hipotecario y di desaroyo. E 
banco aki lo worde dirigi pa Sr. de 
Kort. 

Na Medellin, Sr. de Kort a pasa na 
tres diferente institucion fmanciero. 
E di prome tabata Banco Central 
Hipotecario. E institucion aki ta 
financia construccion di cas, edifi- 
cio etc. 

Banco Central Hipotecario ta pro- 
piedad di Gobierno Colombiano. Na 
B.C.H. Sr. de Kort a concentra riba 
dunamento di prestamo hipotecario, y 
alavez e sistema di capta recursos. 

Despues di esey, Sr. de Kort a 
pasa pa Corporacion Financiera Na- 
cional. Eynan e concentracion taba- 
ta den financiamento di proyecto di 
desaioyo, tanto proyecto di desaro- 
yo grandi, como mediano y chiquito. 
Corporacion Financiera Nacional ta 
propiedad particular. 

Finalmente Sr. de Kort a pasa pa 
Banco Popular, cual banco tambe ta 
propiedad di Gobierno Colombiano. Na 
Banco Popular ela esp'ecializa den fi- 
nanciacion di proyectonan di agricul- 
tura, cria y pesca. E entrenamiento aki a 
dura en total 4 luna. 

Gobiemo Insular ta spera di princi- 
pia cu su propio banco e aña entrante. E 
banco aki lo no bai competi cu ningun 
banco existente, sino mas bien lo bai 
yena un vacio existente. 

E banco aki lo bai financia: 

a. construccion di vivienda. 

b. prestamo pa agricultura, cria y 
pesca. 

c. proyecto di fomento. 

Manera ta conoci, den tur tereno aki 
riba menciona ta dificil pa haya presta- 
mo actualmente. Hopi hende tin deseo 
di construi nan propio cas, pero no por 
haya placa presta. E banco aki lo bai 
yuda nan. Otro kier cumpra un boto pa 
pisca, of cuminza cu cria di bestia, of 
cuminza cu un industria chiquito, pero 
tur ta enfrenta e mesun problema; falta 
di placa y dificil pa haya placa presta. 
Gobierno Insular ta spera cu e banco aki 
di elimina e problemanan aki, y alavez 
duna un estimulo na nos desaroyo eco- 
nomico. 


Pronto Sr. Efrain de Kort, actualmente hefe di Servicio informativo di Gobierno , /o 
bai set-up e promer banco di Gobierno insuiar pa hipotecas y desaroiio. 


CARETERA SANTA CRUZ 
ORANJESTAD A KEDA FINALISA 


Pa añanan largo e caretera principal 
entre Sta. Cruz y Oranjestad tabata den 
un situacion deplorable y cu tabatin 
como consecuencianan hopi accidente- 
nan fatal. Mas peor ainda den tempora- 
da di awacero, ta un desastre pa e auto- 
mobilistanan, e caretera ta keda yen di 
buraco y principalmente e brugnan na 
Sta. Cruz y entrada di playa tabata un 
obstaculo grandL \ 


Na anja 1971 a cuminsa cu recon- 
struccion di e caretera aki, cual ta ensera 
un largura di mas o menos 1.000 metro, 
incluyendo un brug di beton den Rooi 
Canashito pa un suma total di fl. 
345.000,- construi pa Arubaanse 
Wegenbouw Mij. 

Despues di un anja, esta na 1972 
servicio di caretera di Servicio di Obras 
(Cont. riba pag. 10) 


Ariba e iniciativa di e habitatnenan di Pos Chiquito, e puebio aki a iogra haya su 
propio kieuterschooi cu ayudo financiero di Gobierno insuiar y Gobierno Huian- 
des. Kukwisa school a worde inaugura ariba 8 di October ultimo. 

PROYECTO PA EXPANDE INDUSTRIA 
PESQUERA TA WORDU STUDIA 



Un piscador Arubano trahando cu pisca na Malmok. Den futuro e industria di pesca 
lo bai bira mas grandi ya cu e piscadornan tin e seguridad cu e io por bende su 
piscanan no solamente cu e consumidornan directamente, pero tambe cu e super- 
mercadonan local. 



Un di e hopi sitionan na Aruba, y esaki na Malmok, na unda piscadornan di Aruba 
ta mara nan botonan di pesca. Segun un experto hulandes, Sr. J. Westerduin, kende 
tabata na Aruba durante Aprii.uitimo pa haci un estudio di pesca, ta existi posibi- 
lidadnan pa expande e mercádo di pesca na Aruba y reemplaza un parti de e im- 
portacion. 


J. Westerduin, hefe di e seccion 
pesca maritima pa gerencia di pesca di e 
Ministerio pa Pesca y Agricultura den e 
gobierno Hulandes, a permanece un 
siman na Aruba, durante e luna di Mei 
pa evalua e posibilidad pa un proyecto 
di pesca den e awanan rond di Aruba. 

Ariba peticion di Bestuurscollege 
di Aruba, señor Westerduin a traha un 
rapport di su combersacionnan cu per- 
sonanan den e ramo di pesca. 

Durante su estadia na Aruba, señor 
Westerduin a haya cooperacion di e 
Departamento di Agricultura, Cria y 
Pesca pa asina orienta su mes suficien- 
te encuanto e posibilidad pa expande 
e industria di pesca. Por ejemplo señor 
Westerduin a papia cu e piscadornan 
encuanto nan tecnica di pisca y e lugar- 
nan unda nan ta pisca. 

Señor Westerduin a haya e impre- 
sion cu na Aruba ta existi posibilidad- 
nan pa expande e mercado di pesca y di 
es manera aki por reemplaza un parti di 
e importacion di pisca ’<r ta forma un 
tercera parti di e consumo di e pueblo. 
Segun e experto Hulandes, lo keda 
existi un importacion di pisca, yacu no 
ta tur sorto di pisca por worde haya den 
e awanan rond di Aruba. Pero pisca sala 
of pisca di ijs cu ta ser importa por 
worde reemplaza pa pisca fresco cu por 
ser haya aki na Aruba mes. 

Ta un hecho cu e barconan Vene- 
zolano ta trece bastante pisca pa e con- 
sumidor Arubano, pero cu expansion 
y mejoramiento di pesca local, un gran 
parti di esaki por worde reemplaza. 
Ademas e barconan aki ta permanece 
bastante dia ariba lama, cu e conse- 
cuencia cu no ta tur ora e pueblo local 
por consumi pisca fresco. 

Un parti di e mejoramiento por 
consisti por ejemplo door di introduci 
botonan mas grandi, pa e piscadornan 
tin e posibilidad di permanece mas cu 
un dia ariba lama, y trece mas pisca 
na tera. Actualmente ta asina cu e pis- 
cadoman ta posee botonan chikito cu 
no tin e capacidad pa permanece hopi 
ariba lama y bai un tiki mas leeuw for di 


(Cont. di pag. 9) 

Publicas di Gobierno Insular a sigui cu 
construccion di e segundo fase di e care- 
tera aki, cual tabata tin un largura di 
mas o menos 800 metro y a costa fl. 
200 . 000 ,-. 

E di 3 y 4 fase a worde realisa du- 
rante anja 1974 y 1975 cubriendo un 
largura di mas di 600 metro, incluyendo 
drechamento di hacimento pareuw di un 
cero banda di Hooiberg. E trabao a 
worde haci door di e departame.nto di 
Obras Publicas y e costonan total a 
suma na fl. 300.000,-. 

E di 5 fase a tuma lugar durante 
anja 1978 p’awor y tin un largura di 
mas o menos 2040 metro, incluyendo 
un brug di beton den Rooi Manonchi 


y drechamento di e crusada Dadel- 
straat y Caretera pa Meiveld pa un 
costo total di fl. 1.300.000,- efec- 
tua door di N.V. Arubaanse We- 
genbouw Mij. 

Nada menos cu 5.240 metro di 
caretera di 7 metro hancho di un costo 
di fl. 2.145.000,- a worde reconstrui 
entre Santa Cruz y Oranjestad. 

E Gobiemo Insular di Aruba actual 
a mira necesidad p’a termina e caretera, 
ya cu den pasado ela tuma demasiado 
anjanan p’ela worde construi den dife- 
rente fasenan. 

Dia 4 di october pasado e caretera 
aki a keda oñcialmente inaugura door di 
e diputado di e departamento di Obras 
Publicas, señor Roland Lacle. 

(cont. di pag. 10) 

I PROYECTO PA EXPANDE__ ' 

Durante su estadia na Aruba, señor 
Westerduin a bishita tur e sitionan unda 
e piscadornan ta pisca pa asina gana nan 
pan y suministra e pueblo local cu pisca 
fresco. 

Tambe señor Westerduin a hiba 
combersacionnan cu Camara di Comer- 
cio, sector cooperativo, y diputado di 
agricultura Daniel Leo. 

Ta asina cu na e momento cu tin e 
intencion di expande e proyecto di 
pesca pa asina aumenta e produccion 
gobierno mester por tin e garantia cu 
ta existi un mercado pa pisca. Actual- 
mente esaki no ta forma un problema, 
pero den futuro si e piscadoman pro- 
duci pisca anto si mester tene cuenta cu 
e mercado. 

Den futuro e situacion lo no cam- 
bia mucho, esta e consumidor lo keda 
cumpra su alimento serca e piscado, 
pero e comerciantenan támbe lo por 
haya pisca serca e piscadoman y ben- 
denan den nan tienda o supermercado. 

Pa e piscadoman lo ta un seguridad 
di mercado, ora cu un comerciante ta 
tuma e producto for di dje pa benta. E 
piscado ademas di e me'.-cado ta garan- 
tiza di un prijs fijo y un calidad halto di 
su producto. 

E botonan grandi cu por permanece 
mas hopi diá ariba lama, tambe por 
soluciona e problema di warda pisca, 
esta lo tin freezer abordo p’asina e pisca 
keda fresco toch, ya cu actualmente e 
piscadoman ta posee di medionan limita 
pa trece mas pisca ariba mercado local. 

Un investigacion na e cantidad di 


Den un acto simbolico diputadonan Roland Lacle y miembro di Pariamento di 
Aruba, Srta. Grace Bareño, hunto cu agentenan policial di trafico a inaugura e !uz- 
nan di trafico nobo na Savaneta ariba 11 di October ultimo. 


pisca den lama y ki sorto di pisca tin pa 
e consumidor no ta algo cu por ser haci 
den poco dia segun señor Westerduin, 
esaki tin cu sosode durante un aña pa 
asina por haya un bista mas amplio di 
lo cual ta existi den lama. 

Mirando e cantidad di muchanan 
e tempo ey, a worde pensa ariba un 
edificio di 4 klaslokaal, cual awor a 
resulta di ta di mas. Na mei 1976, e 
project dosier definitivo a worde entre- 
ga na diferente instancianan aki na 
Aruba. E costo total a worde calcula 
e tempo ey na fl. 268.847, cual a re- 
sulta di a subi te na fl. 338.278.38. 
Dia 20 di januari 1976 e acto oficial 
pa un pida terreno di 441 m2 a keda 
pasa dilanti notario. 


Ariba 4 di October ultimo diputado di D.O. W., Sr. Roiand Lade a inaugura e ultimo 
fase di reconstruccion di e caretera Oranjestad — Santa Cruz. E ceremonia cortico a 
tuma lugar na e cruzada di Dadelstraat y e caretera pa Meiveld. 


POS CHIQUITO A 
HAYA SU PROPIO 
KLEUTERSCHOOL 

Un kleuterschool pa Pos Chiquito 
ta un necesidad. Semper e muchanan di 
Pos Chiquito mester a bai kleuterschool 
te na Savaneta cual ta nifica transporta- 
cion diario di un distancia basta grandi, 
cu ta exigi un sacrificio grandi. 

Pero ora un pueblo ta uni y ta desea 
di logra algo esaki ta bira un realidad. 
Na augustus 1971 comision kleuter- 
school Pos Chiquito a mira luz y a keda 
dicidi cu e pueblo di Pos Chiquito io bai 
traha duro pa nan construi nan propio 
kleuterschool. Base di un bon futuro di 
un mucha ta su educacion y tambe con 
pa cuminsa desaroya nan mes den nan 
preparacion pa ricibi educacion basico. 

Esaki solamente abo como mayor- 
nan responsabel por logra mandando bo 
yiunan kleuterschool. 

Dia 9 di november 1971 e acto ofi- 
cial di e fundacion kleuterschool pa Pos 
Chiquito a worde pasa dilanti di notario 
y cu esaki tambe trabaonan pa recauda 
fondo y preparacionnan di construccion 
a cuminsa. 

E mesun un siman ey, peticion a bai 
aden pa haya un pida terreno na Pos 
Chiquito como erfpacht for di Gobierno 
Insular. Accionnan pa recauda fondo a 

(cont. dba pag. 12) 

PARLAMENTO Dl ARUBA TA DESAPROBA 
UNANIMAMENTE MANEHO 
ECONOMICO Dl GOBIERNO CENTRAL 


En vista di e maneho economico cu 
Gobierno Central semper a hiba contra 
interesnan di e comunidad Arubano, fa- 
voreciendo e isla di Corsow, e Parlamen- 
to di Aruba den un reunion publico 
ariba 11 di juli 1978 a aproba e siguien- 
te mocion unanimamente cual a wordu 
entrega door di e fraccion di ME.P. 

Considerando: 

— Cu e maneho economico te cu dia 
di awe ta den man di Gobiemo Cen- 
tral; 

— Cu e maneho economico di Gobier- 
no Central ta dirigi na atraccion di 
industrianan pa reemplaza importa- 
cion y acopla cu esaki hiba un 
maneho estricto pa proteccion di 
mercado; 

— Cu cierto medidanan di Gobierno 
Central pa proteccion di mercado 
tin consecuencianan perhuçiicial pa 
nos economia, es decir, ariba entra- 
danan di nos territorio insular y e 
oportunidad pa trabao; 

— Cu te cu dia di awe e mayoria di e 
impresanan cual a bini na remarca 
pa proteccion exclusivo di mercado 
ta estableci na Corsow; 

— Cu pa motibo di esaki no ta sola- 
mente un territorio insular so ta 
wordu ffivorece door di e oportuni- 
dad di trabow cu ta worde crea y e 
ventahanan monetario adicional cu 
ta acopla na esaki, pero cu tambe 


otro territorionan insular, den e 
caso aki e territorio insular di 
Aruba, mester mira cu wowonan 
tristo con akinan empresanan ta 
wordu obliga pa cera nan portanan 
cu e consecuencia di cu personal 
ta wordu manda cas; 

— Cu ariba 9 di juli ultimo, ya un 
mocion a wordu entrega na Staten 
cu e meta pa diversifica e maneho 
di proteccion di mercado; 

A Dicidi: 

1. Pa insisti cu gran empeño na Go- 
biemo Central ariba e hecho cu e 
Territorio Insular di Aruba ta par- 
tidario di un politica pa proteccion 
di mercado drversifica, saliendo for 
di e principio di mercado dividi den 
parti, na unda proteccion exclusivo 
di mercado ta wordu concedi na 
cierto industrianan pa e territorio 
insular na unda nan ta estableci; 

2. Pa manda copianan di esaki na: 
— E Ministro di Asuntonan Antilla- 

no; 

— E comision permanente pa asun- 
tonan Antillano di Promer y Se- 
gundo Camara di Staten General; 
— Gobierno Central di Antillas Hu- 
landes; 

— Staten di Antillas Hulandes; 
— E consehonan insular di e terri- 
torionan insular di Antillas Hu- 


landes; 

— E consehonan ehecutivo di e ter- 
ritorionan insular di Antillas Hu- 
landes; 

y ta bai over pa orden di dia. 

E Gobiemo Insular ta conciente di 
e abusonan comete door di Gobiemo 
Central pa trece daño na e economia di 
Aruba cu dunamento di proteccion di 
mercado na companianan di Corsow, y 
lo sigui eherce tur empeño pa trata na 
cambia e situacion desfavorable pa 
Amba. 

(cont. di pag. 11) 

POS CHIQUITO_ 

cuminsa y e fundacion a organisa un 
feria y tambe a pasa cu un intekenlijst 
rond den Pos Chiquito, cual a trece un 
entrada total di fl. 20.000,-, un bon 
comienzo. Na april 1973 e project 
dosier temporario a worde entrega na 
diferente instancianan aki na Aruba, 
e.o. na Gobiemo Insular di Aruba, 
Gobierno Central y representante di 
Gobierno Hulandes na Corsow, Dr. 
Bredero. 

For di Gobiemo Insular tur coo- 
peracion a worde duna y nan a parti- 
cipa cu un parti financiero di loke go- 
biemo Hulandes ta exigi pa e proyecto 
aki worde aproba. 

Dia 3 di mei 1977 nan a cuminsa cu 
construccion di e kleuterschool y e di 
prome piedra a worde poni door di Drs. 
B.H.A. v/d Wolf, representante di 
Gobierno Hulandes. Dia 28 di October 
1977 e trabao di construccion a keda 
finalisa y a cuminsa funciona inoficial- 
mente durante e anja escolar cu a caba 
di inicia. 

Bon cooperacion e fundacion a rici- 
bi di parti di Gobierno di Aruba, Go- 
biemo Hulandes, sres. Jan Hamer y 
Jan Hubert, kendenan a haci e trabao di 
architectura y especialmente di e pueblo 
di Pos Chiquito. 

Dia 8 di October 1978 e kleuter- 
school a worde oficialmente inaugura y 
ta bao direccion di e kleuterieidsternan 
Jane Engelbrecht y Rosita Richardson. 


FINANCIAMENTO EXPANSION DI 
DISTRIBUCION DI AWA APROBA 


Ariba peticion di Gobiemo Insuiar 
di Aruba, Gobiemo Hulandes reciente- 
mente a bai di acuerdo pa yuda finan- 
cia e expansion di distribucion di awa na 
Aruba pa un suma total di fl. 7.185.000, 

Cu e suma aki lo mehora e situacion 
di distribucion di awa pa Oranjestad y 
vecindario y pa Savaneta y vecindario. 

Lo worde drecha e tuberia, mien- 
tras cu na Savaneta lo woide constmi 
un tanki di awa pa mehora e presion. 


Esaki lo ta e ultimo biaha cu 
Gobiemo Hulandes lo bai subsidia un 
proyecto di planta di awa. En lo futuro 
Gobierno di Aruba mes mester percura 
pa crea reserva pa financia nos planta di 
awa. 

Gobiemo di Amba ta haci un ape- 
lacion ariba pueblo di Amba en gene- 
ral pa economisa mas tanto posibel cu 
uso di awa. Percura pa kranchinan ta 
bon sera y cu e muchanan no ta haci 
mai uso di awa. 








